Dodatni izvanredni iznos od 58 272 800 000 EUR (u tekućim cijenama) za proračunsku obvezu iz strukturnih fondova u okviru cilja „Ulaganje za rast i radna mjesta” za 2020., 2021. i 2022. trebalo bi staviti na raspolaganje za potporu državama članicama i regijama koje najviše rade na sanaciji krize u kontekstu pandemije bolesti COVID-19 ili pripremi zelenog, digitalnog i otpornog gospodarskog oporavka, s ciljem brzog osiguravanja sredstava za realno gospodarstvo postojećim operativnim programima. Sredstva za 2020. priskrbila bi se povećanjem dostupnih sredstava za ekonomsku, socijalnu i teritorijalnu koheziju u višegodišnjem financijskom okviru za razdoblje 2014.–2020., a sredstva za 2021. i 2022. iz Instrumenta Europske unije za oporavak. Dio dodatnih sredstava trebalo bi dodijeliti tehničkoj pomoći na inicijativu Komisije. Komisija bi trebala utvrditi raščlambu preostalih dodatnih sredstava za svaku državu članicu na temelju metode dodjele koja se zasniva na najnovijim dostupnim objektivnim statističkim podacima o relativnom blagostanju država članica i opsegu učinka sadašnje krize na njihova gospodarstva i društva. Pri dodjeli bi se poseban dodatni iznos trebao namijeniti najudaljenijim regijama zbog specifične ranjivosti njihovih gospodarstava i društava. Budući da se učinci krize mijenjaju, raščlamba bi se trebala revidirati 2021. kako bi se na osnovi iste metode dodjele i najnovijih statističkih podataka dostupnih do 19. listopada 2021. raspodijelile tranše dodatnih sredstava za 2022.

Dodatni izvanredni iznos od 58 272 800 000 EUR (u tekućim cijenama) za proračunsku obvezu iz strukturnih fondova u okviru cilja „Ulaganje za rast i radna mjesta” i cilja „Europska teritorijalna suradnja” za 2020., 2021. i 2022. , a i za 2023. i 2024. ako to zatraži upravljačko tijelo i opravda država članica, trebalo bi staviti na raspolaganje za potporu državama članicama i regijama koje najviše rade na sanaciji krize u kontekstu pandemije bolesti COVID-19 ili pripremi zelenog, digitalnog i otpornog gospodarskog oporavka, s ciljem brzog osiguravanja sredstava za realno gospodarstvo postojećim operativnim programima. Sredstva za 2020. priskrbila bi se povećanjem dostupnih sredstava za ekonomsku, socijalnu i teritorijalnu koheziju u višegodišnjem financijskom okviru za razdoblje 2014.–2020., a sredstva za 2021. i 2022. i, kad je to primjenjivo, za 2023. i 2024. iz Instrumenta Europske unije za oporavak. Dio dodatnih sredstava trebalo bi dodijeliti tehničkoj pomoći na inicijativu Komisije. Komisija bi trebala utvrditi raščlambu preostalih dodatnih sredstava za svaku državu članicu na temelju metode dodjele koja se zasniva na najnovijim dostupnim objektivnim statističkim podacima o relativnom blagostanju država članica i opsegu učinka sadašnje krize na njihova gospodarstva i društva. Pri dodjeli bi se poseban dodatni iznos trebao namijeniti najudaljenijim regijama zbog specifične ranjivosti njihovih gospodarstava i društava. Budući da se učinci krize mijenjaju, raščlamba bi se trebala revidirati 2021. kako bi se na osnovi iste metode dodjele i najnovijih statističkih podataka dostupnih do 19. listopada 2021. raspodijelile tranše dodatnih sredstava za 2022. i, kad je to primjenjivo, za 2023. i 2024.